Document ID: /roh_data/filtered/fineweb-2-filterrobots_roh.jsonl.gz/62566

Il nov studi da la branscha da velos annunzia var 2,4 milliardas francs svieuta. Duas terzas da questa svieuta han ils vendiders e las vendidras da velos fatg cun velos electrics.
En tut an las fatschentas svizras vendì radund 640'000 novs velos e velos electrics il 2020. E quai malgrà che l'import da velos novs saja per part stà difficil l'onn passà.
Dumonda creschida – lockdown fa grev la fatschenta
Perquai ch'i ha gia il 2018 dà in boom da velos avevan ils importaders e vendiders da velo emplenì lur magasins en il decurs da la stagiun 2019. En consequenza han els pudì furnir gia a partir da l'entschatta da la pandemia avunda velos ed e-bikes.
Quai è dentant er stà necessari. Pervia dal lockdown hai dapertut dà problems cun la furniziun. La furniziun en Svizra è sa reducida per 0,9% sin 552'500 tocs. Sulettamain tranter il favrer ed il matg èn 70'000 velos pli pauc vegnids furnids per il commerzi.